22.   תביעה לשלום בית ולחילופין לגירושין וכל הכרוך בה
בבית-הדין הרבני האיזורי

ב_________                                                                                                  תיק מס'_________
בעניין:

_____________ ת"ז ___________




על-ידי בא-כוחה עורך-דין ___________



מרח' __________  עיר __________



טל' __________  פקס' __________
"התובע")




ל ב י ן




____________ ת"ז ___________



מרח' _________  עיר __________




טל' _________  פקס' __________
"הנתבעת")

מהות התביעה: שלום בית ולחילופין גירושין וכל הכרוך בה לרבות משמורת הילדים והחזקתם, הסדרי ראיה, מזונות האישה ו/או הילדים, איזון משאבים, חלוקת רכוש, לרבות לגבי דירה, רכב, זכויות כספיות ו/או פנסיוניות וכו'.

פרשת התביעה

1.
התובע והנתבעת נשאו זל"ז כדמו"י בשנת _________ ב_________.

2.
מנישואין אלה נולדו לצדדים חמישה ילדים כדלקמן:


א.
_________ יליד _________ נושא ת"ז _________.


ב.
_________ יליד _________ נושא ת"ז _________.


ג.
_________ יליד _________ נושא ת"ז _________.


ד.
_________ יליד _________ נושא ת"ז _________.


ה.
_________ יליד _________ נושא ת"ז _________.


יוער כי _________ ו_________ הינם תאומים.

3.
לצדדים דירה בבעלותם והשייכת להם בה מתגוררת המשפחה. הדירה מצויה ברח' _________ ב_________ (להלן: "הדירה"). 

4.
התובע עובד כ_________ ב_________ והינו משתכר לחודש סך של _________ ש"ח ברוטו לחודש (נטו כ______________ ש"ח) ואילו הנתבעת עובדת כ_____________ ב____________ והינה משתכרת כ_________ ש"ח לחודש ברוטו, _________ ש"ח נטו לחודש.


הצדדים ממשכורותיהם החזיקו במשותף את כלכלת הבית והחזקתו הגם שמטעמי נוחות שמרו הם על חשבונות בנק נפרדים. כל אחד מהצדדים היה נושא בנטל אחר של הוצאה בביתם ועשו כן בהרמוניה.

5.
חיי הצדדים ידעו עליות ומורדות, והתנהלו באופן סביר ותקין. לאחרונה חל משבר בחיי הנישואין של הצדדים, הנתבעת חדלה מלקיים את חיוביה כלפי התובע, אינה מכבסת לו, אינה מבשלת עבורו, אינה מגהצת עבורו, ואינה עושה מלאכות שדרכן של נשים לעשות. הנתבעת אף מסרבת לקיים יחסי אישות עם התובע.


הנתבעת מוסתת על-ידי מקורביה נגד התובע, מצייתת לעצות האחיתופל שהיא מקבלת ואשר תכליתן ותוצאתן הוא הרס המשפחה. הנתבעת אף אינה מעריכה את התובע ואינה מתייחסת אליו בכבוד, ואין היא מעריכה את מאמציו להשקיע בתא המשפחתי ובה. הנתבעת נוהגת בתובע בזלזול, דואגת להבאיש את דמותו האבהית של התובע בעיני ילדיו ואף גרמה הלכה למעשה לסכסוך בין שני הילדים הגדולים לתובע.


שני הילדים הגדולים מתעלמים כיום מהתובע ואין הם מעוניינים בכל קשר עמו ו/או לשוחח עמו, וזאת לנוכח הסתתם הפרועה ביותר נגדו על-ידי הנתבעת. התובע יטען כי היה והילדים ימנעו ולשוחח עמו ולכבדו כמתחייב מהם כבן לאב וכפי שההלכה הפסוקה קובעת יתבקש כב' בית-הדין לראות בהם כילדים מורדים על כל המשתמע מכך.


התובע לא ירחיב בעניינים אלה בשלב הנוכחי, על-מנת שלא להחריף את היחסים בין הצדדים, שכן התובע מעוניין בשלום בית עם הנתבעת ואיחוד התא המשפחתי לרבות עם ילדיו היקרים לו עד מאוד.

6.
ביום __________ הגישה הנתבעת נגד התובע בקשה למתן צו הגנה (בש"א _________), תוך שהיא טוענת כאילו התובע מתנהג באלימות במשך כל השנים, דברים שלא היו מעולם ולא נועדו אלא לשרת את האינטרס של תחילת ההפרדה בין הצדדים עד שיבואו הגירושין ממילא. 


יובהר כי למעט מקרה בודד ויחיד שאירע ביום _____________ לא נקט התובע בשום מעשה אלימות שהוא נגד הנתבעת או הילדים, ומקרה זה היה ממש יוצא-דופן וחריג ביותר ואינו מאפיין כלל את התובע אשר מוכר לכל כאדם שקט ונעים הליכות.


טענות הנתבעת נעדרות כל הגיון שכן לא ייתכן שהתובע ינקוט באורח-חיים של אלימות במשך תקופת נישואין של מעל __________ שנה, מבלי שהנתבעת או מישהו אחר יתלונן נגד התובע, ולא ייתכן כי הנתבעת תביא לעולם _________ ילדים עם התובע בעלה, במצב זה. 

7.
האירוע הבודד הנ"ל הטריד את מנוחתו של התובע, התובע ביקש בכנות סליחה מהנתבעת, ועל-אף היותו של האירוע אירוע חריג ובודד, התובע פנה לטיפול, כפי שהומלץ על-ידי שירותי הרווחה ובית-המשפט כי כל המשפחה תפנה לטיפול. יצויין כי גם הנתבעת מסרה לבית-המשפט כי כבר התחילה בטיפול אף היא.
8.
בשלב זה מדברת הנתבעת על רצונה להתגרש ולעזוב את הבית עם הילדים אל בית אימה, מה שכבר עשתה בעבר. הנתבעת הצהירה בבית-המשפט בדיון מיום _________ ב-בש"א _________ כי היא רוצה להתגרש, והתובע אמר מייד כי לא ידע מכך, שכן כאמור אין כל סיבה שהצדדים יפרקו את נישואיהם, והסיכוי רב להחזיר את הצדדים אל דרך המלך של חיי שלום תקינים, וזאת יוכלו לעשות תוך קבלת ייעוץ נישואין מתאים. 

9.
בעקבות בקשת הנתבעת כאמור, ניתן צו ההגנה נגד התובע, והוא נאלץ לעבור להתגורר כיום אצל אמו ברח' _________ ב_________.


צו ההגנה שהוצא נגד התובע מביא אותו אל מול שוקת שבורה, שכן מלבד יום אחד בשבוע בו מבקר התובע את ילדיו, הוא אינו בקשר עימם. וכפי שאמר בדיון מיום _________:

"אני מבקש סליחה מאישתי, ואי-אפשר להעניש אותי כל הזמן, החודש שאני לא בבית, אני לא מתפקד, אני לא אוכל, ולא שותה. אני לא רואה את הילדים."

10.
התובע אינו כופר למעשה באירוע היחיד שבגינו ביקשה הנתבעת את צו ההגנה, ואף הביע צערו על התנהגות באותו מקרה, תוך שהוא טוען כי מדובר בהתפרצות חד-פעמית. וכפי שאמר בדיון מיום _________:

"אני מצטער על המקרה שהיה, זה היה רגע של התפרצות. אני מבקש סליחה. זה לא דבר שקורה כל יום. ראיתי שהיא (הנתבעת) כתבה לגבי ההיסטוריה שלנו. אני חושב שאישה שלא אוהבת את בעלה לא תעשה אתו חמישה ילדים. זה היה רגע של התפרצות."


מצ"ב פרוטוקולים של דיוני בית-המשפט מיום ________ ומיום _________ ומסומנים נספח "א".

נספח "א"

11.
בעוד התובע מצטער על המקרה שקרה ומפציר שזהו אירוע חד-פעמי שלא יחזור על עצמו, שכן בכוונתו להיות אב ובעל מסור כפי שהיה עד אותו מקרה, התובע האמין ועדיין מאמין כי הנתבעת הינה אישה טובה ואם מסורה לילדיה, ודרך שלום הבית והשמירה על התא המשפחתי הינה האלטרנטיבה המועדפת והטובה ביותר עבורם ועבור ילדיהם, ועל כך נלחם וילחם בכל מאודו. התובע מאמין וסבור כי רצונה האמיתי של הנתבעת אינו בגירושין אלא בניהול חיי משפחה תקינים מתוך שלום בית וכבוד הדדי, והצהרותיה בעניין גירושין הינן פועל יוצא של היותה בסערת רגשות ו/או בעקבות השפעה של גורמים אחרים שהיתה אפקטיבית לגביה במצב זה. 

12.
יתרה מזאת, לאחר שהפנה בית-המשפט הנכבד את הצדדים בדיון מיום __________ לקבלת תסקיר של שירות הרווחה, פנה התובע לשירות הרווחה ובהתאם לתוצאות התסקיר, גילה נכונות ללכת לטיפולים וכמו-כן התחייב ועדין מתחייב לגלות רצינות ולהגיע אל כל הטיפולים הנדרשים. 

13.
יצויין כי בין הצדדים היו לפני כ________ שנים הליכים וזאת כאשר היו לצדדים _______ ילדים בלבד ואשר בעקבותיהם פנתה האישה לבית-המשפט המוסמך ואף קיבלה פסק-דין לעניין מזונות הילדים. פסק-דין זה הלכה למעשה "בוטל" על-ידי האישה, וזאת לנוכח חזרת הצדדים לחיות בשלום בית אשר צלח עד כה ובמסגרתו השכילו הצדדים להגדיל את התא המשפחתי עם הבאתם לעולם של _________ ילדים נוספים.

14.
אשר-על-כן התובע עותר לזמן את הנתבעת לדין ולחייבה לדור עמו בשלום בית תוך ניהול חיי משק בית משותפים, תוך שהיא ממלאת תפקידה כאם וכרעיה על-פי דיני ישראל, ובהתאם להוראות שימצא כב' בית-הדין ליתן בעניין זה.


התובע יבקש מבית-הדין לפשר ביניהם בכל דרך אשר יש בה כדי להביא לשלום בית ביניהם ואשר ירגיע את הנתבעת ואת יחסיהם.

סעד חילופי – גירושין:

15.
היה ולא תאבה הנתבעת לקיים לפחות ניסיון שלום בית, ולאור הצהרתה בבית-המשפט כי פניה לגירושין כאמור לעיל, הרי שבדלית ברירה, יעתור התובע לכך שבית-הדין הנכבד יורה על גירושי הצדדים ללא חיוב בכתובה ולא בתוספותיה, וכן כי כב' בית-הדין ידון בכל עניין הנובע ו/או קשור לגירושי הצדדים, לרבות משמורת הילדים והחזקתם, הסדרי ראיה, מזונות האישה ו/או הילדים, איזון משאבים, חלוקת רכוש, לרבות לגבי דירה, רכב, זכויות כספיות ו/או פנסיוניות וכו'.

כאמור לעיל, הנתבעת אינה מקיימת את חובותיה כלפי התובע, ואף הביאה להרחקתו מהבית, ואינה גרה עימו, דבר שבנסיבות העניין הינו צעד דרסטי וקיצוני, לאור כל הנסיבות שפורטו לעיל.


על-מנת שלא לפגוע בשלום הבית לו מייחל התובע, יימנע הוא מהרחבת היריעה בהקשר זה, אולם הוא שומר על זכותו להרחיב ולהשלים כל טענה, היה וחס וחלילה לא יחזרו הצדדים לחיים משותפים ולשלום בית כאמור.

עיסוקם של הצדדים:

16.
התובע עובד כ_________ ב_________ והינו משתכר לחודש סך של _________ ש"ח ברוטו לחודש (נטו כ_____________ ש"ח) ואילו הנתבעת עובדת כ_____________ ב_____________ והינה משתכרת כ_________ ש"ח לחודש ברוטו, _________ ש"ח נטו לחודש.


הצדדים ממשכורותיהם החזיקו במשותף את כלכלת הבית והחזקתו הגם שמטעמי נוחות שמרו הם על חשבונות בנק נפרדים. כל אחד מהצדדים היה נושא בנטל אחר של הוצאה בביתם ועשו כן בהרמוניה.


מצ"ב תלושי השכר של הצדדים ומסומנים "ב" כחלק בלתי-נפרד מכתב תביעה זה.

נספח "ב"

זכויות וחובות הצדדים:

17.
דירת המגורים:

א)
לצדדים דירת מגורים בבעלותם כאמור לעיל, ואשר נרכשה על ידם באמצעות כספי משכנתה הרובצת כיום על הדירה.


מצ"ב נסח/שטר המכר של הדירה המעיד על בעלות הצדדים בה ומסומן "ג" כחלק בלתי-נפרד מכתב תביעה זה.

נספח "ג"


ב)
למען יעילות הדיון ומתוך רצון לסיים את מלוא העניינים השייכים לצדדים, התובע עותר לכב' בית-הדין כי יורה על פירוק השיתוף בדירה זו בדרך של מכירתה בפועל בשוק החופשי לכל המרבה במחיר מחד, והחזר כל החובות הרובצים על הדירה ובגין הדירה מאידך לרבות: הוצאות בגין מכירתה (לרבות שכר-טרחת כונס הנכסים), סילוק המשכנתה וכל הרובצת עליה (להלן: "החובות הרובצים על הדירה"). 


ג)
היה ותיוותר יתרה כל שהיא, לאחר סילוק כל החובות הרובצים על הדירה כאמור, יש לחלק יתרה זו בין הצדדים שווה בשווה, בכפוף לכך שיש לחייב את הנתבעת במחצית מתשלומי המשכנתה ששילם התובע עבור הדירה לאורך השנים, ולחילופין - מאז הוצא נגדו צו הגנה ביום _________.


ד)
לצורך ביצוע פירוק השיתוף בפועל בדירה כאמור מתבקש כב' בית-הדין למנות את בא-כוח הבעל, עורך-דין _________, ככונס נכסים והמוציא לפועל של מכירת הדירה כאמור לעיל. 

18.
רכב הצדדים:

א)
לאחרונה רכשה הנתבעת רכב מסוג _________ שנת _________ עליו שילמה היא סך של ________ ש"ח, וזאת מכספים משותפים של הצדדים ששימרה בידיה והעלימה מהתובע. הנתבעת מכחישה רכישה זו וטוענת כי רכב זה נרכש על-ידי אחיה וכי הועמד לרשותה. ברם, בידי התובע ראיות אחרות המוכיחות הלכה למעשה כי הרכב שייך לצדדים. דהיינו, לנתבעת ולו וכי הינו זכאי למחצית שוויו. 


ב)
עד לפרוץ המשבר עמד הרכב לרשות הצדדים לרבות התובע אשר נהג בו מנהג בעלים ורק לאחרונה מתעקשת הנתבעת לטעון כי הרכב של אחיה. ויוער כי אח זה אשר על-שמו נרשם הרכב בקושי מחזיק את עצמו ואין לו את היכולת לרכוש רכב כלל. 


ג)
ויודגש, כי הרכב נרשם על-שם האח מתוך מטרה למנוע מצב בו הנתבעת לא תקבל הנחה במיסים מהעיריה והנחה במעונות הילדים ובית-הספר אשר היו נמנעים אילו היה הרכב רשום על-שמה. זאת ועוד, לפני-כן פנתה הנתבעת לאמו של התובע כי תאות להסכים כי הרכב ירשם על-שמה, אולם משהבהירה לה אמו של התובע כי הדבר יכול לפגוע לה בקצבת נכות פנתה היא לאחיה כאמור.


על רכב זה משלמת הנתבעת ביטוח, הוצאות דלק, תיקונים וכו'. 


ד)
התובע יטען כי הגם שהרישום הפורמלי במכונית הינו על-שם אחיה של הנתבעת, הרי שהרכב שייך לצדדים בחלקים שוים ביניהם, שכן הבעלות האמיתית ברכב היא של הצדדים, והוא נקנה מכספיהם. 


ה)
התובע יטען כי יש לפרק השיתוף ברכב בין הצדדים, בהתאם להוראות שלעיל לגבי פירוק השיתוף בדירה, בשינויים המחוייבים.

19.
זכויות פנסיוניות:

א)
לתובע אין כל זכויות כספיות ו/או פנסיוניות ו/או זכויות סוציאליות כלשהן ממקום עבודתו. 


ב)
לנתבעת זכויות כספיות ו/או פנסיוניות ו/או סוציאליות ממקום עבודתה ב__________ (קופות גמל, קרן השתלמות, פנסיה וכו'). 


ג)
התובע יטען כי הוא זכאי למחצית מזכויות אלה לאור חזקת השיתוף על-פי דיני המשפחה ו/או הדין הכללי   ו/או כל דין אחר. 

20.
תכולת הדירה:

א)
לצדדים תכולת דירה מרובה.


ב)
התובע יטען כי יש לפרק ולחלק את תכולת הדירה בינו לבין הנתבעת בין בעין ובין בשווי כסף, באופן שכל התכולה תוערך על-ידי שמאי מטלטלין מקצועי מוסכם על הצדדים ובהעדר הסכמה ימנה בית-הדין את השמאי. 


משמורת הילדים, החזקתם, הסדרי ראיה ומזונותיהם:

21.
כאמור לצדדים יחדיו מנישואיהם ________ ילדים כמפורט לעיל.

22.
נוכח הסתה פרועה של הילדים נגד התובע עד כדי יצירת סכסוך ביניהם, עותר התובע לכך שכב' בית-הדין יורה על מתן תסקיר שיבדוק את טובת הילדים בהקשר זה של קביעת ההורה המשמורן המחזיק בילדים והסדרי הראיה. 

23.
הנתבעת חייבת להשתתף בכיסוי מזונות הילדים מדין צדקה, ובפרט לאור השתכרותה הגבוהה ביחס להשתכרותו של התובע.

24.
לנוכח השתכרותו הנמוכה של האב כיום וההוצאות הכבדות הנובעות מכך שנאלץ לעזוב את הדירה המשותפת לו ולנתבעת, האב מציע לשלם לילדים למזונותיהם המלאים מידי חודש בחודשו את הסכום הנקוב להלן.

25.
יודגש כי אם הילדים הגדולים לא יקיימו קשר תקין עם התובע, יעתור התובע להכריז עליהם כבנים מורדים, ולפוטרו מתשלום מזונותיהם.

מזונות האישה:

26.
לנוכח עילות הגירושין של התובע כלפי הנתבעת, יטען התובע כלפי הנתבעת כי אין הוא מחוייב כלל במזונותיה מחד ולחילופין יטען הוא כלפיה "מעשה ידיך תחת מזונותייך" מאידך.
סמכות בית-הדין:

27.
לבית-הדין הנכבד הסמכות המקומית והעניינית לדון בתובענת התובע וזאת בין הייתר לאור העובדה כי בית-הדין הנכבד מצוי בסמוך למקום מגוריהם יותר מכל בית-דין אחר, מקום עבודתם של הצדדים הינו ב__________ וכי מרכז חיי הצדדים הוא ב________.

הכנות בהגשת התביעה ובכל הכרוך בה:

28.
למען יעילות הדיון ולצורך הכרעה במלוא המחלוקות הקיימות בין הצדדים הגיש הבעל את תביעתו זו לגירושין, מתוך רצון אמיתי להתגרש אם לא תרצה הנתבעת בשלום בית,, תוך שהוא כורך בה כדין את כל העניינים הצריכים הכרעה בינו לבין הנתבעת וכאמור במבוא לכתב תביעה זה.

לסיכום:

29.
לאור האמור לעיל יתבקש כב' בית-הדין לזמן את הנתבעת לדין ולחייבה ו/או להורות כדלקמן:


א.
שלום בית:

לחייב הנתבעת לדור עם התובע בשלום בית תוך ניהול חיים משותפים ומשק בית משותף כפי שהיה עובר לפרוץ הסכסוך, ותוך שהנתבעת ממלאת תפקידה כאם וכרעיה על-פי דיני ישראל, ובהתאם להוראות שימצא כב' בית-הדין ליתן בעניין זה.


התובע יבקש מבית-הדין לפשר בין הצדדים בכל דרך אשר יש בה כדי להביא לשלום בית ביניהם ואשר ירגיע את הנתבעת ואת יחסיהם.


ב.
לחילופין - לדון בגירושין ובכל הכרוך בכך ולהחליט כדלקמן:
א.
לכוף על הנתבעת לקבל את גיטה מאת התובע.

ב.
להורות כי התובע פטור מתשלום כתובתה של הנתבעת ו/או תוספותיה.

ג.
להורות כי אין הנתבעת זכאית למזונות מאת התובע ולחילופין להורות כי "מעשה ידיה תחת מזונותיה".

ד.
להורות כי התובע זכאי למחצית מכל זכות כספית, סוציאלית ו/או פנסיונית המגיעה ו/או שתגיע לנתבעת, לרבות ממקום עבודתה. 

ה.
להורות על פירוק השיתוף בדירה באמצעות מכירתה לכל המרבה במחיר בשוק החופשי כאשר לצדדים תהיה זכות סירוב ראשונה לרוכשה איש מאת רעהו בהתאם להתמחרות ביניהם כאשר הבסיס להתמכרות תהיה חוות-דעת שמאי אשר יעריך את הדירה או הצעת צד ג' לרוכשה, הגבוהה מבין השניים.

ו.
למנות את עורך-דין ___________ - הח"מ, ככונס נכסים לצורך מכירת הדירה וחלוקת התמורה בין הצדדים לאחר כיסוי כל חובות הצדדים בגין הדירה ו/או מכר הדירה ו/או חובות המשותפים לצדדים, לרבות, החזר תשלומי המשכנתה וכל הלוואה אחרת.

ז.
להורות על פירוק שיתוף מיטלטלין של הצדדים בדירה בדרך של חלוקה בעין ו/או באמצעות תשלומי כסף איש לרעהו בגין שווים אשר יוערך על-ידי שמאי מיטלטלין מקצועי.

ח.
להורות על פירוק השיתוף ברכב האמור לעיל תוך החלת ההוראות המפורטות לעיל לגבי מכירת הדירה בשינויים המחוייבים. 

ט.
לקבוע את משמורת הילדים והחזקתם תוך קביעת הסדרי ראיה, ולשם כך להורות על מתן תסקיר בהתאם. 

י.
לשלם לתובע הוצאות משפט ושכר-טרחת עורך-דין + מע"מ כדין.






_________________




__________, עורך-דין






בא-כוח התובע

